KOMMISSIONENS FORORDNING (EF) Nr. 1318/98 af 25. juni 1998 om ændring af forordning (EØF) nr. 2312/92 og (EØF) nr. 1148/93 om gennemførelsesbestemmelser for den særlige ordning for forsyning af de oversøiske franske departementer med levende avlskvæg og avlsheste

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3763/91 af 16. december 1991 om særlige foranstaltninger for visse landbrugsprodukter til fordel for de oversøiske franske departementer (1), senest ændret ved forordning (EF) nr. 2598/95 (2), særlig artikel 4, stk. 5, og

ud fra følgende betragtninger:

Efter artikel 4 i forordning (EØF) nr. 3763/91 er det nødvendigt at fastlægge antallet af styk racerent avlskvæg med oprindelse i EF, for hvilke der ydes støtte for at fremme udviklingen af de pågældende erhvervsgrene i de oversøiske departementer (OD);

antallet i forsyningsopgørelsen og støttebeløbene for disse produkter blev fastsat ved Kommissionens forordning (EØF) nr. 2312/92 (3) og (EØF) nr. 1148/93 (4), senest ændret ved forordning (EF) nr. 2517/97 (5); bilagene til disse forordninger bør derfor ændres;

der kan i løbet af de forskellige produktionsår opstå særlige behov for forsyning af de franske oversøiske departementer med racerent avlskvæg og racerene avlsheste; de franske myndigheder bør derfor indrømmes en vis handlefrihed i forvaltningen, ved at de får tilladelse til at udstede støttelicenser for dyr bestemt til visse OD ud over de maksimumsmængder, der er til rådighed for disse OD, forudsat at den samlede maksimumsmængde, der er til rådighed for de fire OD, ikke overskrides; for på tilfredsstillende måde at tage hensyn til disse særlige behov i de enkelte produktionsår bør de franske myndigheder give Kommissionen meddelelse om de tilfælde, hvor der er udstedt licenser under denne beføjelse;

det har efter Frankrigs fremlæggelse af oplysninger om de franske oversøiske departementers behov ikke været muligt at opstille en forsyningsopgørelse for hele produktionsåret 1998/99; bilagene til forordning (EØF) nr. 2312/92 og (EØF) nr. 1148/93 bør derfor for perioden 1. juli til 31. december 1998 affattes som angivet i bilagene til nærværende forordning; for fremtidige ordninger skal forsyningsopgørelserne etableres på grundlag af kalenderåret;

anvendelsen af kriterierne til fastsættelse af EF-støtte på den nuværende markedssituation i den pågældende sektor, herunder på noteringerne og priserne for disse produkter i den europæiske del af EF og på verdensmarkedet, medfører, at støtten til forsyning af OD med racerene avlsdyr fastsættes som anført i bilaget;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

Bilag III i forordning (EØF) nr. 2312/92 affattes som angivet i bilag I til nærværende forordning.

Artikel 2

Bilaget til forordning (EØF) nr. 1148/93 affattes som angivet i bilag II til nærværende forordning.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. juni 1998.

På Kommissionens vegne

Franz FISCHLER

Medlem af Kommissionen

(1) EFT L 356 af 24. 12. 1991, s. 1.

(2) EFT L 267 af 9. 11. 1995, s. 1.

(3) EFT L 222 af 7. 8. 1992, s. 32.

(4) EFT L 116 af 12. 5. 1993, s. 15.

(5) EFT L 346 af 17. 12. 1997, s. 17.

BILAG I

»BILAG III

>TABELPOSITION>

>TABELPOSITION>

>TABELPOSITION>

>TABELPOSITION>

(1) Henførsel under denne underposition sker på betingelser fastsat i henhold til relevante fællesskabsbestemmelser.«

BILAG II

»BILAG

>TABELPOSITION>

>TABELPOSITION>

>TABELPOSITION>

(1) Henførsel under denne underposition sker på de betingelser, der er fastsat i Rådets direktiv 90/427/EØF af 26. juni 1990 om zootekniske og genealogiske betingelser for samhandelen inden for Fællesskabet med enhovede dyr (EFT L 224 af 18. 8. 1990, s. 55).«